Document ID: 32009R0054

KOMISIJAS REGULA (EK) Nr. 54/2009
(2009. gada 21. janvāris),
ar ko groza Padomes Regulu (EK) Nr. 669/97 attiecībā uz Kopienas tarifu kvotu atvēršanu un pārvaldību dažu sugu zivīm un zvejas produktiem, kuru izcelsme ir Fēru salās
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 14. aprīļa Regulu (EK) Nr. 669/97, ar kuru atver Kopienas tarifu kvotas, kā arī paredz to pārvaldību attiecībā uz dažiem Farēru [Fēru] salu izcelsmes zivju un zvejniecības produktiem, paredz sīki izstrādātus noteikumus šo pasākumu grozīšanai un pielāgošanai un atceļ Regulu (EK) Nr. 1983/95 (1), un jo īpaši tās 5. panta 1. punktu,
tā kā:
(1)
Ar EK un Dānijas/Fēru salu Apvienotās komitejas Lēmumu Nr. 2/2008 (2008/957/EK) (2) izdarīti grozījumi nolīguma starp Eiropas Kopienu, no vienas puses, un Dānijas valdību un Fēru salu autonomijas valdību, no otras puses, 1. protokola pielikuma I un II tabulā.
(2)
Grozītajā nolīguma 1. protokolā ir iekļauts noteikums par trim jaunām gada tarifu kvotām dažu sugu zivju un zvejas produktu, kuru izcelsme ir Fēru salās, importam Kopienā. Jaunās tarifu kvotas jāpiemēro no 2008. gada 1. septembra. Lai īstenotu šīs jaunās tarifu kvotas, jāpielāgo Regulā (EK) Nr. 669/97 noteiktais to zivju un zvejas produktu saraksts, uz ko attiecas tarifu kvotas.
(3)
Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (3), ir noteikta tarifu kvotu pārvaldības sistēma, ar ko paredzēts tarifu kvotas izmantot, ievērojot muitas deklarāciju pieņemšanas datumu hronoloģisko secību. Vienkāršošanas labad un lai nodrošinātu efektīvu pārvaldību, ko ciešā sadarbībā veic Fēru salu iestādes, dalībvalstu muitas dienesti un Komisija, minētā pārvaldības sistēma jāpiemēro Regulā (EK) Nr. 669/97 noteiktajām tarifu kvotām.
(4)
Šajā regulā noteiktais tarifu kvotu apjoms 2008. gadam jāaprēķina pro rata Lēmumā Nr. 2/2008 (2008/957/EK) noteiktajiem pamatapjomiem proporcionāli gada daļai, kas pagājusi līdz tarifu kvotu piemērošanas sākumam.
(5)
Tāpēc attiecīgi jāgroza Regula (EK) Nr. 669/97.
(6)
Saskaņā ar Lēmumu Nr. 2/2008 (2008/957/EK) jaunās tarifu kvotas jāpiemēro no 2008. gada 1. septembra. Tāpēc šī regula jāpiemēro no tās pašas dienas.
(7)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 669/97 groza šādi.
1)
Regulas 2. pantu aizvieto ar šādu:
“2. pants
Šajā regulā noteiktās tarifu kvotas pārvalda saskaņā ar Regulas (EEK) Nr. 2454/93 308.a, 308.b un 308.c pantu.”
2)
Pielikumu groza, kā noteikts šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 21. janvārī

Labels: 3
18
17
6